കുംബ്ലെയെ കോച്ചായി നിയമിച്ച സമയത്തുള്ള ട്വീറ്റ് വീരാട് കോലി ഡിലീറ്റ് ചെയ്തു . കഴിഞ്ഞവർഷം ജൂൺ 23ന് പോസ്റ്റ് ചെയ്ത ട്വീറ്റാണ് കോലി ഡിലീറ്റ് ചെയ്തത് . ഈ ട്വീറ്റ് ഉപയോഗിച്ച് ട്രോളുകൾ വരുന്നതിനെ തുടർന്നാണ് ഇന്ത്യൻ ക്യാപ്റ്റൻറെ ഡിലീറ്റ് പരിപാടി എന്നാണ് റിപ്പോർട്ട് . ചൊവ്വാഴ്ചയാണ് ഇന്ത്യൻ ക്രിക്കറ്റ് ടീം കോച്ച് സ്ഥാനത്ത് നിന്നും അനിൽ കുംബ്ലെ ഒഴിഞ്ഞത് . തുടർന്ന് ഫേസ്ബുക്കിൽ പോസ്റ്റ് ചെയ്ത കത്തിൽ ക്യാപ്റ്റനുമായി ഒത്തുപോകാത്തതിനാലാണ് രാജിയെന്ന് കുംബ്ലെ വ്യക്തമാക്കിയിരുന്നു . കുംബ്ലെ സാറിനെ സ്വാഗതം ചെയ്യുന്നുവെന്നും , താങ്കളുടെ കാലം പ്രതീക്ഷയോടെ കാണുന്നുവെന്നും , ഇന്ത്യൻ ക്രിക്കറ്റിൻറെ വലിയ കാര്യമാണിതെന്നും കോലി പറയുന്നു . ഒപ്പം ഒരു സ്മൈലിയും ഉണ്ടായിരുന്നു . ക്യാപ്റ്റനുമായുള്ള വഴക്കുകാരണം കുംബ്ലെ സ്ഥാനം ഏറ്റെടുത്ത് ഒരു കൊല്ലത്തിനുള്ളിൽ കോച്ച് സ്ഥാനം ഒഴിയുമ്പോൾ ഈ ട്വീറ്റ് ഏറെ ചർച്ചയായി ഇതിനാലാണ് കോലി ഈ ട്വീറ്റ് ഡിലീറ്റ് ചെയ്തത് എന്നാണ് കരുതപ്പെടുന്നത് . വിൻഡീസിനെതിരായ പരമ്പരയ്ക്ക് വേണ്ടി ഒരുങ്ങുകയാണ് കോലിയും ടീമും .